

**Kretingos rajono savivaldybės taryba**

# SPRENDIMAS

**DĖL ATLEIDIMO NUO MĖNESINIO MOKESČIO UŽ MOKSLĄ KRETINGOS RAJONO NEFORMALIOJO VAIKŲ ŠVIETIMO MOKYKLOSE**

2020 m. gegužės 28 d. Nr. T2-136

Kretinga

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, ir atsižvelgdama į Lietuvos Respublikos Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ (su vėlesniais pakeitimais) 3.3 punktą bei Kretingos rajono savivaldybės tarybos Ekonomikos ir finansų komiteto 2020 m. gegužės 14 d. posėdžio protokolą Nr. T6-6, Kretingos rajono savivaldybės taryba n u s p r e n d ž i a:

1. Atleisti nuo mėnesinio mokesčio už mokslą Kretingos rajono neformaliojo vaikų švietimo mokyklose nuo 2020 m. kovo 16 d. iki 2019–2020 mokslo metų pabaigos.

2 Šis sprendimas gali būti skundžiamas Administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo arba įteikimo suinteresuotam asmeniui dienos.

Savivaldybės meras Antanas Kalnius

Gvidas Jonauskas